O‘zbekiston Prezidenti Shavkat Mirziyoyev Muhammad V Yang di-Pertuan Agong XV ni Malayziya podshohi sifatida taxtga o‘tirganligi munosabati bilan muborakbod etdi. Bu haqda O‘zbekiston TIV matbuot xizmati xabar bermoqda. «Aminmanki, O‘zbekiston va Malayziya orasidagi o‘zaro ishonch va hurmatga asoslangan hamda tobora mustahkamlanib borayotgan keng qamrovli va uzoq muddatli hamkorlik aloqalari do‘st xalqlarimiz ravnaqi yo‘lida bundan keyin ham izchil rivojlanaveradi», — deb ishonch bildiriladi davlat rahbari maktubida. Shavkat Mirziyoyev a’lo hazratlariga uzoq umr, sihat-salomatlik va faoliyatida ulkan zafarlar, birodar Malayziya xalqiga esa tinchlik, farovonlik va doimiy taraqqiyot tiladi.